ഐഎസ്ആര്ഒ ചാരക്കേസ് ഗൂഢാലോചന: നാല് പ്രതികള്ക്ക് മുന്കൂര് ജാമ്യം രാജ്യവിരുദ്ധ ഗൂഢാലോചനയെന്ന് സിബിഐ ഐഎസ്ആര്ഒ ചാരക്കേസ് ഗൂഢാലോചന കേസില് ആര്.ബി ശ്രീകുമാറടക്കം നാല് പ്രതികള്ക്ക് മുന്കൂര് ജാമ്യം അനുവദിച്ചു. ഹൈക്കോടതിയാണ് മുന്കൂര് ജാമ്യം അനുവദിച്ചത്. ആര്.ബി ശ്രീകുമാര്, വിജയന്, ബി.എസ് ജയപ്രകാശ്, തമ്ബി എസ് ദുര്ഗാനന്ദ എന്നിവര്ക്കാണ് മുന്കൂര് ജാമ്യം അനുവദിച്ചത്. ജസ്റ്റിസ് അശോക മേനോന്റെ സിംഗിള് ബഞ്ചാണ് മുന്കൂര് ജാമ്യം അനുവദിച്ചത്. വ്യവസ്ഥകോളെടെയാണ് ഈ നാല് പേര്ക്കും ജാമ്യം അനുവദിച്ചത്. സിബിഐ കെട്ടിച്ചമച്ച കേസാണ് ഇതെന്നായിരുന്നു പ്രതികളുടെ വാദം. തങ്ങള്ക്ക് പ്രായമായതിനാല് മുന്കൂര് ജാമ്യം അനുവദിക്കണമെന്നും ജോലിയുടെ ഭാഗമായാണ് തങ്ങള് പ്രവര്ത്തിച്ചതെന്നും പ്രതികള് കോടതിയില് പറഞ്ഞിരുന്നു. എന്നാല് ഗൂഢാലോചന കേസിന് പാകിസ്താനുള്പ്പെടെയുമായി ബന്ധമുണ്ടെന്നും രാജ്യ വിരുദ്ധ ഗൂഢാലോചനയാണ് നടന്നതെന്നും സിബിഐ വാദിച്ചു. നമ്ബി നാരായണന്, ഫൗസിയ ഹസന്, മറിയം റഷീദ എന്നിവരും കേസില് പ്രതികള്ക്കെതിരെ കക്ഷി ചേര്ന്നിരുന്നു .